CELEX: 62011CA0422
Language: el
Date: 2012-09-06 00:00:00
Title: Συνεκδικασθείσες υποθέσεις C-422/11 και C-423/11 P: Απόφαση του Δικαστηρίου (όγδοο τμήμα) της 6ης Σεπτεμβρίου 2012 — Prezes Urzędu Komunikacji Elektronicznej, Δημοκρατία της Πολωνίας κατά Ευρωπαϊκής Επιτροπής (Αιτήσεις αναιρέσεως — Προσφυγή ακυρώσεως — Απαράδεκτο της προσφυγής — Εκπροσώπηση ενώπιον των δικαστηρίων της Ένωσης — Δικηγόρος — Ανεξαρτησία)

17.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 355/7
            
         Απόφαση του Δικαστηρίου (όγδοο τμήμα) της 6ης Σεπτεμβρίου 2012 — Prezes Urzędu Komunikacji Elektronicznej, Δημοκρατία της Πολωνίας κατά Ευρωπαϊκής Επιτροπής
   (Συνεκδικασθείσες υποθέσεις C-422/11 και C-423/11 P) (1)
   
   (Αιτήσεις αναιρέσεως - Προσφυγή ακυρώσεως - Απαράδεκτο της προσφυγής - Εκπροσώπηση ενώπιον των δικαστηρίων της Ένωσης - Δικηγόρος - Ανεξαρτησία)
   2012/C 355/11
   Γλώσσα διαδικασίας: η πολωνική
   
      Διάδικοι
   
   
      Αναιρεσείοντες: Prezes Urzędu Komunikacji Elektronicznej (εκπρόσωποι: D. Dziedzic-Chojnacka και D. Pawłowska, radcowie prawni), Δημοκρατία της Πολωνίας (εκπρόσωποι: M. Szpunar καθώς και A. Kraińska και D. Lutostańska)
   
      Αντίδικος κατ’ αναίρεση: Ευρωπαϊκή Επιτροπή (εκπρόσωποι: G. Braun και A. Stobiecka-Kuik)
   
      Αντικείμενο
   
   Αιτήσεις αναιρέσεως κατά της διατάξεως του Γενικού Δικαστηρίου (έβδομο τμήμα) της 23ης Μαΐου 2011, T-226/10, Prezes Urzędu Komunikacji Elektronicznej κατά Επιτροπής, με την οποία το Γενικό Δικαστήριο έκρινε απαράδεκτη την προσφυγή του Prezes Urzędu Komunikacji Elektronicznej με αίτημα την ακύρωση της αποφάσεως C(2010) 1234 της Επιτροπής, της 3ης Μαρτίου 2010, που εκδόθηκε κατ’ εφαρμογήν του άρθρου 7, παράγραφος 4, της οδηγίας 2002/21/ΕΚ του Ευρωπαϊκού Κοινοβουλίου και του Συμβουλίου (ΕΕ L 108, σ. 33), η οποία διατάσσει την πολωνική ρυθμιστική αρχή στον τομέα των υπηρεσιών ηλεκτρονικών επικοινωνιών και ταχυδρομείων να ανακαλέσει δύο κοινοποιηθέντα σχέδια μέτρων σχετικά με την εθνική αγορά χονδρικής διαμεταγωγής δεδομένων IP (transit IP) (υπόθεση PL/2009/1019) και την αγορά χονδρικής ανταλλαγής δεδομένων IP με το δίκτυο της Telekomunikacja Polska S.A. (TP) (υπόθεση PL/2009/1020) — Εσφαλμένη ερμηνεία του άρθρου 19, εδ. 3 και 4, του Οργανισμού του Δικαστηρίου, σε συνδυασμό με το άρθρο 53, εδ. 1, του Οργανισμού του Δικαστηρίου, καθώς και με το άρθρο 254, εδ. 6, ΣΛΕΕ, και το άρθρο 113, του Κανονισμού Διαδικασίας — Παράβαση του άρθρου 67, παρ. 1, ΣΛΕΕ, σε συνδυασμό με το άρθρο 113, του Κανονισμού Διαδικασίας — Παράβαση του άρθρου 5, παρ. 1 και 2, ΣΕΕ, σε συνδυασμό με το άρθρο 4, παρ. 1, ΣΕΕ, και με το άρθρο 113, του Κανονισμού Διαδικασίας — Παράβαση του άρθρου 5, παρ. 4, ΣΕΕ, σε συνδυασμό με το άρθρο 113, του Κανονισμού Διαδικασίας — Ελλιπής αιτιολογία — Απαράδεκτο της προσφυγής σε περίπτωση εκπροσωπήσεως από δικηγόρους συνδεόμενους με τον διάδικο με σχέση εργασίας
   
      Διατακτικό
   
   Το Δικαστήριο αποφασίζει:
   
               1)
            
            
               Απορρίπτει τις αιτήσεις αναιρέσεως.
            
         
               2)
            
            
               Καταδικάζει τον Prezes Urzędu Komunikacji Elektronicznej και τη Δημοκρατία της Πολωνίας στα δικαστικά έξοδα.
            
         
      (1)  ΕΕ C 311 της 22.10.2011.